سٹرک ٹرانسپورٹ اور شاہراہوں کی وزارت
جناب نیتن گڈکری نے بجلی سے چلنے والی گاڑیوں کےلئے دیسی فیول سیل تیار کرنے کےلئے متحد ہوکر کوشش کرنے کی اپیل کی
سٹرک ٹرانسپورٹ ،شاہراہوں اور چھوٹی ،درمیانی اور بہت چھوٹی صنعتوں کے مرکزی وزیر جناب نیتن گڈکری نے بجلی سے چلنے والی گاڑیوں کے شعبہ میں دیسی فیول سیل تیار کرنے کےلئے متحد نظریہ اپنانے کی اپیل کی۔انہوں نے کہا کہ آج بھارت اس شعبہ میں دنیا کا معروف ملک بننے کے دہانے پر ہے۔انہوں نے سائنس دانوں ،ماہر تعلیم افراد اور صنعت سے ہائڈروجن پر مبنی توانائی کا فائدہ اٹھانے کی اپیل کی ، کیونکہ یہ توانائی سستی ہے اور ملک میں آسانی سے دستیاب ہے۔انہوں نے بھارت میں شمسی توانائی کی کم لاگت کی طرف اشارہ کیا کہ یہ توانائی ایندھنوں کے دیگر طریقوں کو توانائی مہیا کرنے میں مدد کر سکتی ہے۔
سٹرک ٹرانسپورٹ ،شاہراہوں اور چھوٹی ،درمیانی اور بہت چھوٹی صنعتوں کے مرکزی وزیر جناب نیتن گڈکری دس فروری ،2021 کو نئی دہلی میں بجلی سے چلنے والی گاڑیوں میں دیسی فیول سیل تیار کرنے کے سلسلے میں منعقد میٹنگ سے خطاب کرتے ہوئے۔
کل شام سرکاری ایجنسیوں اور تحقیقی اداروں کے نمائندوں کی میٹنگ کی صدارت کرتے ہوئے انہوں نے بتایا کہ تقریباً 81 فیصد لی –آئن بیٹری مقامی طورپر دستیاب ہے۔ ہندوستان کے پاس کم لاگت پر ویلیو ایڈیشن کرنے اور اس کے نتیجہ میں بڑے پیمانے پر روزگار جٹانے کا بڑا اچھا موقع ہے ۔لی-آئن ،میٹل –آئن،سوڈیم سلفر،ہائڈروجن ،آئرن سلفر،پولیمر الیکٹرولائٹ میمبرین سیل سسٹم،زنک جیل وغیرہ سمیت مختلف ٹیکنولوجیز کےلئے دی گئی پیش کش کے سلسلے میں ردعمل جاری کرتے ہوئے انہوں نے کہا کہ معاشی استحکام ہی کسی بھی کامیاب ٹیکنولوجیز کی بنیاد ہے۔
دس فروری 2021 کو نئی دہلی میں بجلی سے چلنے والی گاڑیوں کے شعبہ میں دیسی فیول سیل تیار کرنے کے بارے میں منعقد ہ میٹنگ میں حصہ لیتے ہوئے۔
مسٹرگڈکری نے کہا کہ چین جیسے ملکوں کا اس شعبہ میں غلبہ ہونے کے باوجود لیتھیم – آئن بیٹری کے شعبہ میں بھی وسیع امکانات ہیں۔انہوں نے کہا کہ کان کنی اکائیاں عالمی سطح پر جز اثاثے حاصل کرسکتی ہیں ،کیونکہ اس شعبہ میں ابھی بھی 49 فیصد امکانات موجود ہیں۔مسٹر گڈکری نے آٹوموبائل صنعت کی بڑھتی ہوئی رفتار کی طرف اشارہ کرتے ہوئے کہا کہ اس صنعت میں موجودہ ٹرن اوور 4.5 لاکھ کروڑروپے ہے،جس کے جلد ہی بڑھکر دس لاکھ کروڑ تک پہنچنے کا امکان ہے۔انہوں نے یہ بھی کہا کہ شروعات میں نئی گاڑی اسکریپنگ پالیسی کے تحت تقریباً ایک کروڑ گاڑی اسکریپ کی جائیں گی،جس کی وجہ سے سستا ایلیومینیم ،تامبہ،ربڑ،اسٹیل اور دیگر مصنوعات دستیاب ہوں گی۔ اس وجہ سے بیٹری جز کی قیمت گھٹائے جانے کا امکان ہے۔
مسٹر گڈکری نے اس شعبہ میں صنعت کے تجربہ کو بھی شامل کرتے ہوئے اس میٹنگ میں دی گئی تجویزوں کو آگے بڑھانے کےلئے کہا۔ انہوں نے حصہ لینے والوں کو ان بہترین ٹیکنولوجیز کو اپنانے کے بارے میں پورے عزم کے بارے میں یقین دہانی کی۔انہوں نے کہاکہ نئی نسل کی بیٹریاں نہ صرف ملک ملک میں گاڑیوں کی آلودگی کو کم کریں گی بلکہ ہندوستان کو بجلی سے چلنے والی گاڑیوں کا ایک عالمی سپلائیر بھی بنائیں گی۔
نیتی آیوگ کے سی ای او مسٹر امیتابھ کانت نے لیتھیم –آئن متبادل والی بیٹریوں کے بارے میں توجہ مرکوز کرنے پر زور دیتے ہوئے اس بارے میں اثاثوں کی تحویل کےلئے غیر ملکوں میں مواقع تلاشنے کے کان کنی کمپنیوں کے خیالات کی حمایت کی۔ انہوں نے کہاکہ نیتی آیوگ نے ایلیومینیم آئن بیٹریوں میں تحقیق کےلئے گوہاٹی اور دہلی سمیت چار آئی آئی ٹی کے ساتھ تعاون کیا ہے۔ اس میٹنگ میں سڑک ٹرانسپورٹ اور شاہراہوں کے وزیر مملکت جنرل  ڈاکٹر وی کے سنگھ،وزیراعظم کے پرنسیپل سائنس داں مشیر جناب کے وجے راگھون ،نیتی آیوگ کے سی ای او جناب امیتابھ کانت ،سڑک ٹرانسپورٹ اور شاہراہوں کے سکریٹری جناب گریدھر ارمانے اور ڈی آر ڈی او،اسرو،سی ایس آئی آر اور آئی آئی ٹی کے سینئر نمائندوں نے حصہ لیا۔